Familia Mariei și Călătorie prin grădina Mariei... de Maria Petrescu

Câteva poezii și planșe de colorat, ne conduc în lumea mirifică a copilăriei, unde facem cunoștință cu Maria-Anais, mica prințesă cu obrajii roșii, părul blond și coroniță de flori în păr. Împreună cu vărul ei, Ami, călătorește pe nori albi, în locuri minunate, un asemenea loc fiind chiar școala. În acest regat mama este Soare, iar tatăl este Făt-Frumos. La bucuria vieții de copil iau parte și pisoii, cățelușii, licuricii, pomii, păpușile.

Autoarea își plimbă personajele prin grădina plină de culoare și frumusețe, într-o horă a epitetelor și metaforelor, care dau valoare fanteziei, exprimării. Fluturii colorați aleargă din floare în floare, parcă prinși întrun joc al miresmelor îmbătătoare din grădină. Puiul de ciobănesc Nero, își păzește osul cu strășnicie și este foarte atent când se citesc povești și ghicitori, în mica bibliotecă, unde și el are voie când este curat și cuminte. Citind o cunoaștem pe CuțaFurnicuța-Hărnicuța:

Zilnic cară în spinare,

Boabe, iarbă și mâncare,

Toată ziua Ea muncește,

Și deloc nu obosește.

Papagalul Coco, Curcanul înfoiat, Cățelușul maro, păsările din curte, ne însoțesc la tot pasul, prin grădina Mariei, întregind peisajul cu veselia molipsitoare…

Doina Bârcă

Contents